అంతర్జాలంలో అంతరాలొద్దు...
- 'నెట్‌ న్యూట్రాలిటీ'ని సమర్థించిన డివొటి
-  ఇంటర్‌నెట్‌ అధారిత వాయిస్‌ కాల్స్‌పై నియంత్రణ ఉండాలి
-  సామాన్యుడు, దేశ భద్రతే ప్రదానొం టెలికాం శాఖ అంతర్గత కమిటీ
   న్యూఢిల్లీ: ఎలాంటి అంతరాలు లేకుండా అందరికీ ఇంటర్‌నెట్‌ అందించాలన్న 'నెట్‌ న్యూట్రాలిటీ' డిమాండ్‌ విషయంలో సామన్యుడే విజయం సాధించాడు. వివిధ వెబ్‌సైట్లు, ఇంటర్‌నెట్‌ సర్వీసులను అందించడంలో కొన్ని అంతరాలను కనబరిచి సొమ్ము చేసుకోవాలనుకున్న సంస్థలకు ఆ విషయంలో చుక్కెదురయింది. ప్రభుత్వం గురువారం నెట్‌ న్యూట్రాలిటీకే మద్దతు ప్రకటించింది. ఈ అంశంపై టెలికాం మంత్రుత్వ శాఖ (డీవోటీ) నియమించిన అంతర్గత కమిటీ నెట్‌ న్యూట్రాలిటీకి చెందిన కొన్ని కీలక అంశాలకు తమ మద్దతును ప్రకటి ంచింది. తమ నెట్‌వర్క్‌లో కొన్ని వెబ్‌సైట్లను ఉచితంగా వాడుకోవచ్చంటూ భారతీ ఎయిర్‌టెల్‌ సంస్థ 'ఎయిర్‌టెల్‌ జీరో' పేరుతో ప్రత్యేక వేదికను అందుబాటులోకి తేవడంతో భారత్‌లో నెట్‌ న్యూట్రాలిటీ అంశం తెరపైకి వచ్చిన సంగతి తెలిసిందే. ఇంటర్‌నెట్‌ సేవలను అందించే ఐఎస్‌పీ సంస్థలు అంతర్జాలంలో అందుబాటులో ఉన్న సమాచారం, అప్లికేషన్లను అందరూ ఒకే రీతిలో యాక్సెస్‌ చేసుకొనేలా అనుమ తించాలిని సూచించింది. ఈ విషయంలో ఎలాంటి అంతరం కనబరచకూడదని తెల్చి చెప్పింది.
నెట్‌న్యూట్రాలిటీ అనుకూలంగా పెద ్దమొత్తంలో దేశ ప్రజల నుంచి వ్యతిరేకత వ్యక్తమైన నేపథ్యంలో డీవోటీ టెక్నాలజీ సలహాదారు ఎ.కె.భార్గవ ఆధ్వర్యంలోని ఎ.కె.మిట్టల్‌, ఉమాశంకర్‌, శశిరంజన్‌ కుమార్‌, నరేంద్రనాథ్‌, ఆర్‌.ఎం. అగర్వాల్‌తో కూడిన అంతర్గత కమిటీని ఏర్పాటు చేసిన సంగతి తెలిసిందే. కమిటీ ఈ క్రింది ప్రతిపాదనలు చేసింది..
్క టెలికాం అపరేటర్లకు సమాంతరంగా ఇంటర్‌నెట్‌ ద్వారా దేశీయంగా ఫోన్‌కాల్‌ సేవలను అందిస్తున్న స్కైప్‌, వాట్సాప్‌, వైబర్‌ వంటి అప్లికేషన్లను నియంత్రించాలని తెలిపింది.
్క మొబైల్‌ డాటా ఛార్జీలు లేకుండా కొన్ని వెబ్‌ సైట్లను వీక్షించేలా అందుబాటులోకి వస్తున్న ఫేస్‌బుక్‌కు చెందిన ఇంటర్‌నెట్‌ డాట్‌ ఆర్గ్‌ వంటి ప్రాజెక్టులను వ్యతిరే కిస్తున్నట్లు వెల్లడించింది. ఎయిర్‌టెల్‌ జీరో వంటి ప్లాన్లను అమలులోకి తెచ్చే ముందు టెలికాం నియంత్రణ సంస్థ 'ట్రారు' నుంచి అనుమతులను పొందాలని సూచించింది
్క ఓవర్‌ ది టాప్‌ (ఓటీటీ), వీవోఐపీ అంతర్జాతీయ కాలింగ్‌ సేవల విషయంలో ఒక ఉదారవాద విధానాన్ని అవలంభించాలి. ప్రస్తుతానికి డొమెస్టిక్‌ కాల్స్‌ (ప్రాంతీయ, జాతీయ) విషయంలో టెలికాం సేవలు అందించే సంస్థలు, వోటీటీ కమ్యూనికేషన్ల సేవలను నియంత్రణ విష యంలో ఒకటిగానే భావించాలని అభిప్రాయపడింది.
్క మొత్తం ఇంటర్‌నెట్‌ ట్రాఫిక్‌ను ఒకే విధంగా పరిగణించాలని. సమాచారానికి చెల్లింపు ఆధారంగా ఒక సంస్థకు గానీ, కంపెనీకి గానీ లేదా టెలికాం కంపెనీలైన సర్వీస్‌ ప్రొవై డర్లకు గానీ ప్రాధాన్యత ఇవ్వకూడదని సూచించింది. ఇది వివ క్షతకు దారి తీస్తుందని అభిప్రా యపడింది.
్క ఇంటర్‌నెట్‌ డాట్‌ ఆర్గ్‌ గురించి ప్యానెల్‌ చర్చిస్తూ ఈ ఏడాది ఏప్రిల్‌ వరకు ఈ వేదకపై కొన్ని వెబ్‌సైట్లను మాత్రమే వీక్షించేందుకు వీలుండేదని, ఫేస్‌బుక్‌ ఒక కాపలాదారుగా ఆ వేదికపై ఏఏ సైట్లను అందుబాటులో ఉంచాలనే విషయమై నిర్ణ యం తీసుకొనేదని తెలిపింది. ఇది నెట్‌ న్యూట్రాలిటీని ఉల్లంఘించడమేనన్న అభిప్రాయాన్ని వ్యక్తం చేసింది.
్క టెలికాం ఆపరేటర్లు, కంటెంట్‌ను అందించే సంస్థలు వారు కలిసికట్టుగా ఇలాంటి కాపాలదారుగా వ్యవహరించే సంస్థలను పూర్తిగా నిలవరించాలని కోరింది.
్క టోల్‌ ఫ్రీ నెంబరుతో పోల్చిన జీరో రేటింగ్‌ ప్లాట్‌ఫాంను విశాల దృక్పథం మే రకు పరిణనలోకి తీసుకొని ప్యానెల్‌ అనుమతించింది.
మీ స్నేహితులకు రికమెండ్ చెయ్యండి